Nijolė Sadūnaitė

Nijolė Sadūnaitė (født 22. juli 1938 i Kaunas i Litauen) er en litauisk katolsk nonne som trådte inn i et hemmelig, undergrunns søsterfellesskap under sovjetkommunismen og arbeidet med Kronikk for den katolske kirke i Litauen.  I 1975 ble hun arrestert av de sovjetiske myndigheter og dømt til tre års fengsel. Hun satt først i fangenskap i Mordovia og deretter i Bogutsjany i Krasnojarsk kraj i Sibir. Hun ble utsatt for dårlig behandling, overgrep og tortur.

Hun skrev A Radiance in the Gulag om sine erfaringer.

I 2018 mottok Sadūnaitė Litauens frihetspris. Hun var den første kvinne noensinne til å motta denne utmerkelsen.

Referanser

Personer fra Kaunas
Katolske ordenssøstre og nonner
Litauiske forfattere
Sovjetiske dissidenter